Coprinellus impatiens

Coprinellus impatiens Psathyrellaceae familiako onddo espezie bat da. 1821ean deskribatu zen lehen aldiz eta hainbat generotan sailkatu zen: Psathyrella, Pseudocoprinus, Coprinarius eta Coprinus, ikerketa molekular filogenetiko batek 2001ean Coprinellus generoko kide izatea baieztatu baino lehen.

Sinonimoak: Psathyrella impatiens, Coprinarius impatiens, Coprinus impatiens, Pseudocoprinus impatiens.

 Deskribapena 
Kapela; 2 eta 5 cm bitarteko diametrokoa, oboidetik konikora eta azkenik laua, oso ildaskatua bertikalean. Kapelaren azala beix-kanela kolorekoa erdian eta gris argia gainerakoan, bilo zurixkarekin.

Orriak: Itsatsiak edo libreak, apur bat delikueszenteak, gaztetan buztin kolorekoak, zahartzean belztuz.

Orri libreak: Oinera hurbiltzen diren orriak baina ukitzen ez diotenak.

Hanka: 7 eta 10 cm bitarteko garaierakoa, liraina, zurixka, pruinaduna, oinarri klabiformearekin.

Haragia: Urria, usain eta zaporerik gabekoa. Espora-jalkina marroi iluna.

Etimologia: Coprinus hitza grezieratik dator, “coprinus” hitzetik, eta, simaurrari dagokiona, esan nahi du, simaurretan hazten dena.

 Jangarritasuna 
Jangarritasuna oraindik aztertzen ari dira. Ez nahastu alkoholarekin toxikoa den  Coprinus atramentarius-ekin

 Nahasketa arriskua 
Arrexka koloreko kapela duten Coprinus-ekin: C. diseminatus, C. subimpatiens, C. ellisii. Bere orrien delikueszentzia eskasak Psathyrella generoarekin nahastea ahalbidetzen du.

 Sasoia eta lekua 
Udazkenean. Espezie hau ez da oso ezaguna. Basoetako lurrean, hostoen artean. Europako eta Ipar Amerikako kareharrizko lurretan.

 Banaketa eremua 
Ipar Amerika  eta Europan.

Kanada, Alaska, Ameriketako Estatu Batuak, Mexiko, Txile, Argentina, Europa, Errusia, Txina, Malaysia, Australia.

 Erreferentziak 

 Kanpo estekak 

Kategoria:Coprinellus
Kategoria:Kanadako onddoak
Kategoria:Alaskako onddoak
Kategoria:Ameriketako Estatu Batuetako onddoak
Kategoria:Mexikoko onddoak
Kategoria:Txileko onddoak
Kategoria:Argentinako onddoak
Kategoria:Europako onddoak
Kategoria:Errusiako onddoak
Kategoria:Txinako onddoak
Kategoria:Malaysiako onddoak
Kategoria:Australiako onddoak